# VONKK 183

***Net soos die hemelkoor***

1.

Net soos die hemelkoor sy lof op aarde sing

– die Seun van God wat mens kom word en vrede bring –

so klink ons lied

vir Jesus Christus, God se Seun: U is ons Heer!

2.

Die koninkryk van God, sy liefde en sy trou

het Hy aan elke mens wat luister voorgehou.

So klink ons lied:

Die deernisvolle Wonderdoener is die Heer!

3.

Die sondes van die mens – ‘n mens moet dit betaal.

En Jesus gee Homself aan daardie skandepaal.

So klink ons lied:

Die Seun van God sterf aan die kruis – Hy is die Heer!

4.

Die graf is oopgebreek; Hy het die dood oorwin.

Ons lewe tot in ewigheid het nou begin.

So klink ons lied

vir Jesus Christus, die Oorwinnaar: U is Heer!

5.

Ons glo dat Hy sal kom, dat ons by Hom sal wees.

Ons glo dat ons sal aansit by sy bruilofsfees.

Dan klink ons lied:

Die Bruidegom het ons kom haal – Hy is die Heer!

Teks: *Join all the glorious names –* Isaac Watts (1674-1748); Hannes van der Merwe 2012 ©

Melodie: DARWALL’S 148th – John Darwall 1770

Orrelbegeleiding: John Darwall 1770, aangepas Albert Troskie 2013 *(Pro Deo)*

Kantoryverwerking: Albert Troskie 2013 *(Pro Deo)*

© Teks, aangepaste orrelbegeleiding en kantory-verwerking: 2013 VONKK-Uitgewers (admin Bybel-Media)

© Musiek: Openbare besit

**RUBRIEK: Klassiek – Lofprysing / Kersfees en Epifanie / Lydenstyd en Goeie**

**Vrydag / Paasfees / Hoop en Voleinding**